
	Republika Hrvatska
      Trgovački sud u Bjelovaru
Bjelovar, Šet. dr. Ivše Lebovića 42
Poslovni broj: 2 St-66/2018-6




U    I M E   R E P U B L I K E   H R V A T S K E

R J E Š E N J E



Trgovački sud u Bjelovaru, po sucu Tomislavu Mrazoviću, kao sucu pojedincu, na prijedlog sudskog savjetnika Miroslava Lovrekovića, u skraćenom stečajnom postupku nad dužnikom ZRNO društvo s ograničenom odgovornošću za trgovinu i usluge, Varaždin, Vladimira Nazora 2, MBS: 070074082, OIB: 39739455042, 25. travnja 2018. 


r i j e š i o   j e


	1. Obustavlja se skraćeni stečajni postupak.

	2. Sud će posebnim rješenjem odlučiti o prijedlogu vjerovnika za pokretanje stečajnog postupka.


		Obrazloženje


	U skraćenom stečajnom postupku nad dužnikom, Trgovački sud u Bjelovaru je oglasom od 19. veljače 2018. godine, koji je objavljen na mrežnoj stranici e-Oglasna ploča sudova 19. veljače 2018. godine, među ostalim pozvao vjerovnike da u roku od 45 dana od objave oglasa na mrežnoj stranci e-Oglasna ploča sudova prelože otvaranje stečajnog postupka nad dužnikom.

	Agencija za osiguranje radničkih tražbina i Republika Hrvatska, Ministarstvo financija, Porezna uprava, Područni ured Varaždin su kao vjerovnici podnijeli prijedloge za otvaranje stečajnog postupka nad dužnikom 23. veljače 2018. odnosno 16. ožujka 2018. godine.

	 Budući da su vjerovnici u zakonskom roku podnijeli prijedloge za otvaranje stečajnog postupka nad dužnikom, nisu ispunjene pretpostavke za istodobno otvaranje i zaključenje skraćenog stečajnog postupka u smislu odredbe čl. 431. Stečajnog zakona (NN broj 71/15 – dalje SZ).
	Stoga je skraćeni stečajni postupak nad dužnikom obustavljen i temeljem odredbe čl. 433. SZ-a riješeno je kao u izreci.	

U Bjelovaru 25. travnja 2018.

								     SUDAC
							TOMISLAV MRAZOVIĆ, v.r.
						    Za točnost otpravka – ovlašteni službenik
								Romana Tremski 		 





POUKA O PRAVNOM LIJEKU: Protiv ovog rješenja dopuštena je žalba Visokom trgovačkom sudu Republike Hrvatske u Zagrebu. Žalba se podnosi u tri istovjetna primjerka putem ovoga suda, u roku od 8 dana od dana dostave ovoga rješenja.

Nacrt odluke izradio sudski savjetnik Miroslav Lovreković.

